
H O T Ă R Â R E
    - privind stabilirea contribuţiilor personale ale beneficiarilor de servicii furnizate de Unitatea de Asistenţă Medico-Socială Boldeşti-Scăeni



	Având în vedere:
- referatul de aprobare, înregistrat sub nr. 21559/13.12.2024 prin care primarul oraşului propune stabilirea contribuţiilor personale ale beneficiarilor de servicii furnizate de Unitatea de Asistenţă Medico-Socială Boldeşti-Scăeni;
- raportul de specialitate al compartimentului de resort, înregistrat sub nr. 21560/13.12.2024;
- referatul nr. 4126/09.12.2024 al conducerii Unităţii de Asistenţă Medico-Socială Boldeşti-Scăeni, înregistrat sub nr. 21169/09.12.2024;
- Hotărârea Consiliului Local nr. 39/17.06.2003 privind înfiinţarea Unităţii de Asistenţă Medico-Socială Boldeşti-Scăeni;
	- Hotărârea Consiliului Local nr. 120/27.08.2024 privind aprobarea Regulamentului de organizare şi funcționare a serviciului social cu cazare Unitatea de Asistenţă Medico-Socială Boldeşti-Scăeni;
- art. 102 din Legea 292/2011 a asistenței sociale, cu modificările şi completările ulterioare;
- art. 5 alin. (3) din O.G. 70/2002 privind administrarea unităţilor sanitare publice de interes judeţean şi local, cu modificările şi completările ulterioare;
       	- avizul secretarului general, înregistrat sub nr. 21561/13.12.2024;
	-avizele comisiilor de specialitate nr.1 și nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul dispoziţiilor art.129 alin. (2) lit. d), alin. (7) lit. c), ale art. 139 alin.(1) şi ale art 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni, întrunit în şedinţa publică extraordinară în data de 18.12.2024, adoptă prezenta hotărâre:



	 Art.1  Se aprobă contribuţiile personale ale beneficiarilor de servicii furnizate de Unitatea de Asistenţă Medico-Socială Boldeşti-Scăeni, conform anexei nr.1 la prezenta hotărâre.
	Art.2.  (1) Se aprobă tarifele percepute de către Unitatea de Asistenţă Medico-Socială Boldeşti-Scăeni pentru serviciile de radiologie şi altele, funizate la solicitare, conform anexei nr. 2 la prezenta hotărâre.
	

	(2) Pentru cetăţenii oraşului Boldeşti-Scăeni tarifele percepute se reduc cu 50%.
	Art.3. Prevederile prezentei hotărâri se aplică începând cu data de 1 ianuarie 2025, dată de la care Hotărârile Consiliului Local nr. 201/19.12.2023 privind stabilirea contribuţiilor personale ale beneficiarilor de servicii furnizate de Unitatea de Asistenţă Medico-Socială Boldeşti-Scăeni, şi nr. 169/23.11.2021  privind aprobarea tarifelor pentru serviciile de radiologie şi altele, la solicitare, furnizate de către Unitatea de Asistenţă Medico-Socială Boldeşti-Scăeni, îşi încetează aplicabilitatea.
	Art.4. Anexele nr. 1 şi nr. 2 fac parte integrantă din prezenta hotarâre.
	Art.5. Prezenta hotărâre se comunică Unităţii de Asistenţă Medico-Socială Boldeşti-Scăeni şi se aduce la cunoştinţă publică prin publicare pe pagina de internet boldesti-scaeni.ro, în secțiunea Monitorul Oficial Local.

